==================================================================

 SHARP PERSONAL MFP SOROZATÚ ILLESZTŐPROGRAM README FÁJL

==================================================================


Köszönjük, hogy a Sharp Digital MFP készüléket választotta. 
Kérjük, olvassa el ezt a dokumentumot, mielőtt telepítené a 
nyomtató-illesztőprogramot. Ez a dokumentum olyan fontos 
információkat tartalmaz, amelyek nem találhatók meg a képernyőn 
olvasható kézikönyvben vagy Súgóban.


==================================================================

 Tartalom

==================================================================

- Operációs rendszerek
- Interfészkábelek
- SHARP nyomtató-illesztőprogram kibocsátási megjegyzései
- SHARP szkenner-illesztőprogram kibocsátási megjegyzései


==================================================================

Operációs rendszerek

==================================================================

------------------------------------------------------------------

 Nyomtató-illesztőprogram

-----------------------------------------------------------------
A SHARP Personal MFP sorozatú nyomtató-illesztőprogram csak az 
alábbi operációs rendszereken használható:
 
   Microsoft Windows 98
   Microsoft Windows Me
   Microsoft Windows 2000 Professional
   Microsoft Windows XP Home Edition/Professional

(Windows NT 4.0 és Windows 95 rendszerekben csak a párhuzamos port 
támogatott)

   Microsoft Windows 95
   Microsoft Windows NT 4.0 Workstation (5. Szervizcsomag vagy 
   későbbi)
   

Az MS-DOS módban vagy az MS-DOS promptjáról vagy parancspromptjáról 
történő nyomtatás nem támogatott.

------------------------------------------------------------------

 Szkenner-illesztőprogram

-----------------------------------------------------------------
A SHARP Personal MFP sorozatú szkenner-illesztőprogram csak az 
alábbi operációs rendszereken használható:

   Microsoft Windows 98
   Microsoft Windows Me
   Microsoft Windows 2000 Professional
   Microsoft Windows XP Home Edition/Professional

A párhuzamos porton keresztüli szkennelés egyik operációs 
rendszeren sem támogatott.


==================================================================

Interfészkábelek

==================================================================
Ehhez a készülékhez nem tartozik nyomtatókábel. Használjon 
USB-kábelt vagy árnyékolt, kétirányú párhuzamos kábelt (az IEEE 
1284 szabványnak megfelelőt), amelynek a hossza nem haladja meg 
a 2 métert (6,5 láb).


==================================================================

SHARP nyomtató-illesztőprogram kibocsátási megjegyzései

==================================================================
------------------------------------------------------------------

A nyomtató-illesztőprogram használata más 
nyomtató-illesztőprogramokkal

------------------------------------------------------------------
Ha a számítógépén telepítve van már másik Windows Printer System 
nyomtató-illesztőprogram, akkor előfordulhat, hogy a SHARP Personal 
MFP sorozatú nyomtató-illesztőprogram nem fog helyesen működni.
Az ilyen probléma elkerülése céljából az előző illesztőprogram 
portbeállítását módosítsa a párhuzamos portról (ez általában az 
"LPT1") a "FILE" beállításra, majd telepítse a SHARP Personal MFP 
sorozatú nyomtató-illesztőprogramot.

------------------------------------------------------------------

 Tipp

------------------------------------------------------------------

* Ha frissíti a nyomtató-illesztőprogramot, akkor gondoskodjon a 
  program régebbi verziójának eltávolításáról, mielőtt telepítené 
  az új verziót.

* Amennyiben lehetséges, törekedjen az alkalmazás legújabb 
  verziójának használatára, amely kompatibilis az operációs 
  rendszerével.
  Előfordulhat, hogy egy alkalmazás régebbi verziójával készült 
  dokumentum nem nyomtatódik ki helyesen az alkalmazás újabb 
  verziójával. Ebben az esetben próbálja menteni a dokumentumot 
  az új verzióval, majd nyomtassa ki.

* Előfordulhat, hogy egy dokumentum nem nyomtatódik ki helyesen, ha 
  másik illesztőprogrammal nyomtatja ki, például, ha a Sharpdesk 
  Composer vagy a Win FAX van alapértelmezett nyomtatóként 
  beállítva. Ebben az esetben módosítsa az alapértelmezett nyomtatót 
  a SHARP Personal MFP sorozatú nyomtató-illesztőprogramra, indítsa 
  újra az alkalmazást, majd nyomtassa ki újra a dokumentumot.

* Lehetséges, hogy a világos színű karakterek vagy vonalak (sárga, 
  világoskék stb.) nem láthatók a nyomtatásban. Ebben az esetben 
  próbálja meg a következőket:

 (A) CAD-szoftverrel készült, csak karakterekből/vonalakból álló 
     szöveg:
     A nyomtatás megkezdése előtt jelölje be az "Speciális" fülön 
     a "2 árnyalatos nyomtatás" négyzetet. 
     (Ebben az esetben azok a részek, ahol a fényképek, színes 
     karakterek és vonalak átfedik egymást, fekete színnel 
     nyomtatódnak ki.)

 (B) Fényképeket, színes karaktereket és vonalakat tartalmazó 
     szöveg:
     Csökkentse a "Világosság" értékét a "Képigazítás" 
     párbeszédablakban. Ez a párbeszédablak akkor jelenik meg, ha az 
     "Speciális" fülön a "Képigazítás" gombra kattint. 
     (Ezzel a nyomtatott kép általános fényessége módosul.)

 (C) Egyéb esetek
     Ha megpróbálkozott a fentiekkel, és mégsem kapta a kívánt 
     nyomtatási eredményt, akkor módosítsa a karakter vagy a 
     vonal színét, illetve az alkalmazásban válasszon vastagabb 
     vonalat vagy betűtípust.

* Azon a tesztoldalon, amely akkor nyomtatódik ki, ha a "Tesztoldal 
  nyomtatása" lehetőséget választja, az illesztőprogram 
  tulajdonságainál a "Színes nyomtatás" mellett az "Igen" jelenik 
  meg, jóllehet ez csak a szürkeárnyalatos nyomtatás képének a
   javítását szolgálja. Az eszköz továbbra is 
  csak fekete/fehér nyomtatásra képes.

* Ha a "Többképes nyomtatás" beállítása "2-képes" vagy "4-képes", 
  vagy, ha módosult a "Nyomtatási minőség" beállítás, 
  megváltozhatnak a sortörési helyek. Ebben az esetben igazítson a 
  betűméreten és/vagy a margókon, majd az alkalmazásban a 
 "Nyomtatási kép" vagy az "Oldalelrendezés megjelenítése" funkcióval 
  ellenőrizze a nyomtatási elrendezést a nyomtatás megkezdése előtt.

* Windows NT 4.0 vagy Windows 2000 rendszerben történő nyomtatáskor 
  előfordulhat, hogy a nyomtató várakozási sorában megjelenő 
  "oldalak száma" nem frissítődik automatikusan. Az F5 billentyű 
  megnyomásával frissítheti a megjelenített számot.

* Ha a "Papír" fülön az "Oldalhoz igazítás" beállítást 
  választja, akkor a nagyítás vagy a kicsinyítés kiszámítása a 
  "Papír" fül "Papírméret" beállítása alapján történik és nem 
  az alkalmazásban választott papírméret alapján. Ezért ha ezt a 
  lehetőséget választja, biztosítsa, hogy a "Papír" fülön a 
  "Papírméret" beállítása azonos legyen az alkalmazásban beállított 
  papírmérettel.

* Ha a "Többképes nyomtatás" vagy az "Oldalhoz igazítás" beállítás 
  esetén nem megfelelő a nyomtatás, akkor próbálja a következőket:

 (A) A Word 2000 Nagyítás funkciójával módosítsa a nyomtatási 
     beállításokat.
     Példa: Válassza az "Igazítás a papírmérethez" nyomtatási 
     beállítást a Nagyítás ablakban.
     ("Többet egy oldalra" nyomtatás beállításakor válassza az 
     "Oldalak laponként" lehetőséget.)

    (1) A Word "Fájl" menüjéből adja ki a "Nyomtatás" parancsot.
    (2) A Nyomtatás párbeszédablakban válasszon egy nagyítási 
        beállítást.
    (3) Kattintson az "OK" gombra.
        ===> Megkezdődik a nyomtatás.

 Ha a dokumentum "Fekvő" tájolású, akkor előfordulhat, hogy az (A) 
 pontban leírt eljárás nem vezet kielégítő eredményre. Ha a 
 dokumentum nem nyomtatódik ki helyesen, akkor az (A) eljárás 2. 
 lépésében módosított beállításokat állítsa vissza az eredeti 
 értékükre, és próbáljon az alábbi, (B) eljárással nyomtatni.

 (B) Miután ellenőrizte az alkalmazásban a formázási beállításokat, 
     állítsa be a helyes nyomtatási tulajdonságokat. 
     Példa: "2-képes" nyomtatás a Microsoft Word alkalmazásban.

    (1) A Word "Fájl" menüjéből adja ki az "Oldalbeállítás" 
        parancsot, és ellenőrizze a dokumentum oldalbeállítását.
    (2) Kattintson az "OK" gombra.
    (3) A Word "Fájl" menüjéből adja ki a "Nyomtatás..." parancsot.
    (4) Kattintson a "Tulajdonságok" gombra.
    (5) Az "Többképes nyomtatás" listában válassza a "2-képes" 
        beállítást.
    (6) Válassza a "Papír" fület.
    (7) A "Papírméret" listában állítsa be a dokumentum méretét.
    (8) Kattintson az "OK" gombra.
    (9) Kattintson az "OK" gombra.
        ===> Megkezdődik a nyomtatás.

* Megtörténhet, hogy nem lesz megfelelő a nyomtatás, ha a vízjel 
  betűtípusaként függőleges íráshoz használandó betűtípust ("@" 
  jellel kezdődő betűtípust) választott. Ebben az esetben vízszintes 
  íráshoz használható betűtípust válasszon.

* A vízjelnek az a helye, mérete és színe, amely az előnézeten 
  látható (a "Vízjelek" fül bal szélén), eltérhet a tényleges 
  nyomtatási eredménytől. Az előnézetet csak általános 
  tájékoztatónak tekintse.

* Ha a "Fő" fülön a "Többképes nyomtatás" lehetőséget állítja be, 
  miközben egy vízjel van kiválasztva, egy kép jelenik meg (az oldal 
  képe a "Fő", a "Papír" és az "Speciális" fülek bal felső 
  sarkában), jelezve, hogy vízjel fog nyomtatódni a papírra. A kép 
  mindössze csak jelzi, hogy vízjel van kiválasztva, de nem mutatja 
  a nyomtatási eredményt. A dokumentum mindegyik oldalára 
  kinyomtatódik egy vízjel. Ha például egy többoldalas dokumentum 
  nyomtatásához a "2-képes" lehetőség van beállítva, akkor 
  mindegyik lapra két vízjel nyomtatódik ki.

* Ha egyedi papírméretet állít be, használja az oldalsó tálcát.

* Ebben az illesztőprogramban olyan funkció is van, amely az A3 vagy 
  B4 méretűre megformázott dokumentumokat automatikusan A4 (letter) 
  formátumúra kicsinyíti a nyomtatás megkezdése előtt. Ha a 
  kicsinyítés nem történik meg megfelelően, amikor az alkalmazásból 
  A3, B4, ledger vagy 8K méretű dokumentumokat nyomtat, próbálkozzon 
  a következővel:

 (A) Állítsa be az alkalmazásban a nyomtatási tulajdonságok helyes 
     értékeit. Példaként tegyük fel, hogy A3 méretű dokumentumot 
     akar kinyomtatni a Microsoft Word alkalmazásból:

    (1) A Word "Fájl" menüjéből adja ki az "Oldalbeállítás..." 
        parancsot.
    (2) Kattintson az "OK" gombra.
        Ha megjelenik egy üzenet, amely arról tájékoztatja, hogy nem 
        megfelelőek a margóbeállítások, akkor kattintson a "Mellőz" 
        gombra.
    (3) A Word "Fájl" menüjéből adja ki a "Nyomtatás..." parancsot.
    (4) Kattintson a "Tulajdonságok" gombra.
    (5) Válassza a "Papír" fület.
    (6) A "Papírméret" listában válassza a dokumentum méretét: 
        "A3 (Oldalhoz igazítás)".
    (7) Kattintson az "OK" gombra.
    (8) Kattintson az "OK" gombra.
        ===> Megkezdődik a nyomtatás.


------------------------------------------------------------------

 Korlátok egyes szoftveralkalmazásokban

------------------------------------------------------------------

* Ha MS-Word 2000 vagy 2002 alkalmazásban egyszerre több 
  dokumentumot szerkeszt, és megnyitja az illesztőprogram 
  tulajdonságait, majd az egyik dokumentumra vonatkozóan módosítja a 
  nyomtatási beállításokat, akkor előfordulhat, hogy a módosítások a 
  többi dokumentumra is érvényesülnek. Ebben az esetben állítsa 
  vissza a nyomtatási beállításokat, mielőtt kinyomtatná az egyes 
  dokumentumokat. 

* Előfordulhat, hogy ha MS-Word és más alkalmazásokban nagy 
  betűméretet használva nyomtat egy dokumentumot, a Windows leállítja 
  az alkalmazást. Az MS-Word alkalmazásban ugyan beállíthat 300 
  pontnál nagyobb betűméreteket, de nyomtatáshoz ne használjon 
  nagyjából 300 pontnál nagyobb betűméreteket.
  Ha nagy betűméretet használ egy dokumentumban, akkor javasoljuk a 
  dokumentum gyakori mentését, hogy ne vesszen el a szerkesztési 
  munkája.

* Megtörténhet, hogy egy Excel dokumentumban a színes karakterek 
  fekete színnel nyomtatódnak ki. Ha a karaktereket 
  szürkeárnyalatokban akarja kinyomtatni, akkor az illesztőprogram 
  tulajdonságainak "Speciális" fülén a "Nyomtatási minőség" 
  listában válassza a "Fénykép" tételt.

* Előfordulhat, hogy egyes angol betűtípusok nem nyomtatódnak ki 
  helyesen a WordPad alkalmazásban. Ebben az esetben használjon 
  másik szövegszerkesztőt (MS-Word stb.).

* Lehetséges, hogy a WordPad alkalmazásban nem lesz megfelelő a 
  nyomtatás, ha a második oldaltól kezdődően adja meg a nyomtatandó 
  oldalak tartományát. Ebben az esetben a kinyomtatandó oldalakhoz 
  válassza a "Mind" lehetőséget. 

* Ha az Acrobat Reader alkalmazás 5.0 vagy ennél újabb változatát 
  használja, akkor előfordulhat, hogy egy fekvő tájolású dokumentum 
  más alkalmazások ellenkező tájolásában nyomtatódik ki. Ebben az 
  esetben törölje a "Print" párbeszédablakban az "Auto-rotate and 
  center pages - Automatikus elforgatás és oldalak középre" négyzet 
  bejelölését, mielőtt megkezdené a nyomtatást.

A fent leírtak azokat a korlátokat foglalják magukban, amelyek 
ennek a dokumentumnak az előkészítésekor ismertek voltak.


==================================================================

SHARP szkenner-illesztőprogram kibocsátási megjegyzései

==================================================================

------------------------------------------------------------------

 A működési környezetről

------------------------------------------------------------------

* Monitor
  256 vagy ennél több szín megjelenítésére alkalmas monitor 
  szükséges.


------------------------------------------------------------------

 Fontos tudnivalók a szkenner használatakor

------------------------------------------------------------------

* Bizonyos optikai karakterfelismerő programok (OCR) használatával 
  történő szkennelésnél előfordulhat, hogy a beállításoktól függően 
  nem lesz megfelelő a nyomtatás. Ebben az esetben ellenőrizze a 
  Twain illesztőprogram és/vagy az OCR-program beállításait.

* Ha egy kép szkennelésénél szkennelési területként A4, B5, Letter, 
  Legal vagy PostCard méretet állított be, akkor előfordulhat, hogy 
  a beszkennelt kép tulajdonságainál nem az A4/B5/Letter/Legal/Post 
  Card méret jelenik meg.

* Előfordulhat, hogy ha az eszköz felmelegedése során a WIA 
  illesztőprogramon keresztül szkennel, hibaüzenet jelenik meg. 
  Ebben az esetben várja meg, amíg kialszik az eszköz "Power save 
  indicator" jelzőlámpája, és próbálja újra.

* Amennyiben lehetséges, törekedjen az alkalmazás legújabb 
  verziójának használatára, amely kompatibilis az operációs 
  rendszerével.

* Előfordulhat, hogy a szkenner a telepítését követően nem 
  működik helyesen, ha egynél több SHARP Personal MFP sorozatú 
  egység kapcsolódik ugyanahhoz a számítógéphez.
  Ebben az esetben a Vezérlőpultról elérhető "Szkennerek és
  fényképezőgépek" ablakban törölje a használaton kívüli SHARP
  Personal MFP sorozatú egységek ikonjait.

------------------------------------------------------------------

A SHARP Corporation nem vállal garanciát az ebben a 
dokumentumban szereplő információk helyességéért vagy bármely 
más olyan szoftverért, amely nem ezt az MFP-illesztőprogramot 
használja.

Copyright (C) 2002-2005 SHARP Corporation

------------------------------------------------------------------

A Microsoft, a Windows és a Windows NT a Microsoft Corporation 
bejegyzett védjegyei az Egyesült Államokban és más országokban.
A "Windows" a "Microsoft Windows operációs rendszer" rövidített 
neve. 
A TrueType az Apple Computer Inc. bejegyzett védjegye.

A többi cégnév és terméknév az illető cégek védjegye vagy 
bejegyzett védjegye.

------------------------------------------------------------------


